CELEX: 62016CN0647
Language: el
Date: 2016-12-15 00:00:00
Title: Υπόθεση C-647/16: Αίτηση προδικαστικής αποφάσεως την οποία υπέβαλε το tribunal administratif de Lille (Γαλλία) στις 15 Δεκεμβρίου 2016 — Adil Hassan κατά Préfet du Pas-de-Calais

6.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 70/11
            
         Αίτηση προδικαστικής αποφάσεως την οποία υπέβαλε το tribunal administratif de Lille (Γαλλία) στις 15 Δεκεμβρίου 2016 — Adil Hassan κατά Préfet du Pas-de-Calais
   (Υπόθεση C-647/16)
   (2017/C 070/17)
   Γλώσσα διαδικασίας: η γαλλική
   
      Αιτούν δικαστήριο
   
   Tribunal administratif de Lille
   
      Διάδικοι στην υπόθεση της κύριας δίκης
   
   
      Προσφεύγων: Adil Hassan
   
      Καθού: Préfet du Pas-de-Calais
   
      Προδικαστικό ερώτημα
   
   Αποκλείουν οι διατάξεις του άρθρου 26 του κανονισμού (ΕΕ) 604/2013 του Κοινοβουλίου και του Συμβουλίου της 26ης Ιουνίου 2013 (1) τη δυνατότητα των αρμοδίων αρχών του κράτους μέλους που απηύθυνε, προς άλλο κράτος μέλος το οποίο θεωρεί ως το υπεύθυνο κράτος κατ’εφαρμογήν των προβλεπομένων από τον εν λόγω κανονισμό κριτηρίων, αίτημα περί αναδοχής ή εκ νέου αναλήψεως υπηκόου τρίτης χώρας ή απάτριδα που έχει υποβάλει αίτηση διεθνούς προστασίας επί της οποίας δεν έχει εκδοθεί ακόμη οριστική απόφαση ή άλλου προσώπου που αναφέρεται στο άρθρο 18, παράγραφος 1, στοιχείο γʹ ή δʹ, του εν λόγω κανονισμού, να εκδώσουν απόφαση περί μεταφοράς και να την κοινοποιήσουν στον ενδιαφερόμενο προτού το κράτος προς το οποίο απευθύνεται το αίτημα αποδεχθεί την αναδοχή ή την εκ νέου ανάληψη;
   
      (1)  Κανονισμός (ΕΕ) 604/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης διεθνούς προστασίας που υποβάλλεται σε κράτος μέλος από υπήκοο τρίτης χώρας ή από απάτριδα (ΕΕ L 180, σ. 31).